section_heading: Prošlost
paragraph_text: Zgrada Hrvatskog narodnog kazališta u Mostaru se počela graditi na mjestu na kojem je prije rata bila smještena robna kuća HIT (Hercegovačka integrirana trgovina). Od HIT-a, niz Korzo, preko Musale do Razvitka je bila relacija na kojoj su se svakog radnog dana, u vrijeme Titove Jugoslavije, od 9 do 10 sati, nalazili brojni građani Mostara, koji su radili u središtu grada. To je bilo vrijeme doručka. Dvije robne kuće: HIT i Razvitak, šetalište Korzo i trg Musala bili su srce Mostara u zlatnom razdoblju njegove povijesti.